Tarptautinė slaugytojų diena

Tarptautinė slaugytojų diena – profesinė šventė, švenčiama kiekvienų metų gegužės 12 dieną Tarptautinės raudonojo kryžiaus organizacijos sprendimu, anglų medicinos sesers Florens Naitingeil (Florence Nightingale; 1820 gegužės 12 – 1910 rugpjūčio 13) garbei, per jos gimimo dieną.

Krymo karo metu Florens Naitingeil Turkijoje organizavo sužeistųjų gydymą ir priežiūrą, o vėliau tapo pirmoji slaugių kursų rengėja Anglijoje. Jos įsitikinimu, slauga – tai dieviškasis pašaukimas, mokslas ir menas.

2020 m. buvo ypatingi minint šią dieną, ne tik dėl to, kad buvo paminėta 200-osios Florens Naitingeil gimimo metinės, bet ir Pasaulio sveikatos organizacija (PSO) 2020 metus paskelbė Tarptautiniais slaugytojų ir akušerių metais.

 Šaltiniai 

Kategorija:Tarptautinės dienos
Kategorija:Profesinės šventės